Istanbulin teknillinen yliopisto

Istanbulin teknillinen yliopisto (turk. İstanbul Teknik Üniversitesi; engl. Istanbul Technical University, lyhennys İTÜ) on vuonna 1773 perustettu julkinen teknillinen yliopisto, joka toimii Istanbulissa Turkissa. Sillä on viisi kampusaluetta Istanbulissa. Vuoden 2022 lopussa opiskelijoita oli 37 092. Kiinalaisessa ARWU-yliopistorankingissa (2023) se luokiteltiin sijaluokkaan 701–800. Tässä arvioinnissa se oli jaetulla 3. sijalla turkkilaisista yliopistoista. THE-yliopistoranking (2024) sijoitti yliopiston jaetulle 4. sijalle Turkissa ja maailmanlistan sijaluokkaan 501–600. Espanjalainen verkkonäkyvyyttä painottava yliopistolistaus sijoitti sen heinäkuun 2023 maailmanlistansa sijalle 575 ja kansallisesti sijalle 2. Lähteet Aiheesta muualla Kuvia tai muita tiedostoja aiheesta Istanbulin teknillinen yliopisto Wikimedia Commonsissa